title: Direktiva Komisije 93/21/EEZ od 27. travnja 1993. o osamnaestoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari

text:
               13/Sv. 016

               HR

               Službeni list Europske unije

               56

         31993L0021

               L 110/20

               SLUŽBENI LIST EUROPSKE UNIJE

               27.04.1993.

      DIREKTIVA KOMISIJE 93/21/EEZ
   od 27. travnja 1993.
   o osamnaestoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1) kako je zadnje izmijenjena Direktivom Komisije 92/69/EEZ, (2) a posebno njezine članke 28. i 29.,
   budući da Direktiva Vijeća 92/32/EEZ (3) mijenja Direktivu 67/548/EEZ u pogledu odredaba koje se odnose na razvrstavanje i označivanje opasnih tvari;
   budući da Prilog II. Direktivi 67/548/EEZ sadrži simbole i oznake upozorenja; budući da je potrebno uvesti novi znak za „opasno za okoliš”;
   budući da Prilog III. Direktivi 67/548/EEZ sadrži popis fraza koje navode prirodu posebnih rizika koji se pripisuju opasnim tvarima; budući da je potrebno uvesti nove fraze koje će navesti zdravstvene opasnosti od reproduktivno otrovnih tvari; budući da je također potrebno uvesti nove fraze kombiniranog rizika koje navode opasnost za okoliš;
   budući da Prilog IV. Direktivi 67/548/EEZ sadrži popis fraza koje navode savjete za sigurno rukovanje opasnim tvarima; budući da je potrebno preispitati određene fraze za sigurno rukovanje opasnim tvarima koje se odnose na opasnost za okoliš; budući da je potrebno uvesti određene kombinirane fraze koje se odnose na upotrebu opasnih tvari i pripravaka;
   budući da Prilog VI. Direktivi 67/548/EEZ sadrži vodič za razvrstavanje i označivanje opasnih tvari i pripravaka; budući da je taj vodič potrebno izmijeniti uključivanjem izmjena koje proizlaze iz Direktive 92/32/EEZ;
   budući da su odredbe ove Direktive u skladu s mišljenjem Odbora za prilagodbu tehničkom napretku direktiva radi uklanjanja tehničkih prepreka trgovini opasnim tvarima i pripravcima,
   DONIJELA JE OVU DIREKTIVU:
   Članak 1.
   Direktiva 67/548/EEZ mijenja se kako slijedi:

               1.

               Prilog II. zamjenjuje se Prilogom I. ovoj Direktivi;

               2.

               Prilog III. zamjenjuje se Prilogom II. ovoj Direktivi;

               3.

               Prilog IV. zamjenjuje se Prilogom III. ovoj Direktivi;

               4.

               U Prilogu V., metoda B.2 „Akutna toksičnost (udisanje)”, Odjeljak 1.6.2.4. „Test ograničenja” zamjenjuje se sljedećim:
               „1.6.2.4.   Test ograničenja
               Ne dovede li četverosatno izlaganje pet mužjaka i pet ženki testnih životinja plinu u koncentraciji od 20 mg po litri, odnosno aerosolu ili nakupini čestica u koncentraciji od 5 mg po litri (odnosno, tamo gdje to zbog fizikalnih ili kemijskih svojstava ispitivane tvari, uključujući i njezinu eksplozivnost, nije moguće, maksimalnoj koncentraciji tvari koju je moguće postići), unutar 14 dana do pomora povezanog s ispitivanim spojem, daljnje testiranje tvari može se smatrati nepotrebnim.”;

               5.

               Dijelovi I. i II. Priloga VI. zamjenjuju se Prilogom IV. ovoj Direktivi.

         Članak 2.
   1.   Države članice donose zakone i druge propise potrebne za usklađivanje s ovom Direktivom do 1. srpnja 1994., izuzev onih koji se odnose na prijenosne plinske cilindre koji sadrže butan, propan ili tekući naftni plin. Države članice o tome odmah obavješćuju Komisiju.
   2.   Države članice donose zakone i druge propise potrebne za usklađivanje s odredbama Priloga IV. poglavlja 8.1. ove Direktive do 31. listopada 1997. vezano na primjenu kod prijenosnih plinskih cilindara koji sadrže butan, propan ili ukapljeni naftni plin. Države članice o tome odmah obavješćuju Komisiju.
   3.   Kada države članice donesu odredbe iz stavaka 1. i 2., te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Postupak za to upućivanje određuju države članice.
   Članak 3.
   Ova je Direktiva upućena državama članicama.

      Sastavljeno u Bruxellesu 27. travnja 1993.

            Za Komisiju

         Yannis PALEOKRASSAS

            Član Komisije

      (1)  SL 196, 16.8.1967., str. 1.

      (2)  SL L 383, 29.12.1992., str. 113.

      (3)  SL L 154, 5.6.1992., str. 1.
   PRILOG I.
   Vidjeti Direktivu Vijeća 2006/102/EZ (SL L 363, 20.12.2006., str. 241.).
   PRILOG II.
   Vidjeti Direktivu Vijeća 2006/102/EZ (SL L 363, 20.12.2006., str. 241.).
   PRILOG III.
   Vidjeti Direktivu Vijeća 2006/102/EZ (SL L 363, 20.12.2006., str. 241.).
   PRILOG IV.
   Vidjeti Direktivu Komisije 2001/59/EZ (SL L 225, 21.8.2001., str. 1) i Direktivu 2006/121/EZ Europskog parlamenta i Vijeća (SL L 396, 30.12.2006., str. 850).


title: Direktiva Komisije 2008/123/EEZ od 18. prosinca 2008. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinih priloga II. i VII.  Tekst značajan za EGP

text:
               13/Sv. 58

               HR

               Službeni list Europske unije

               267

         32008L0123

               L 340/71

               SLUŽBENI LIST EUROPSKE UNIJE

         DIREKTIVA KOMISIJE 2008/123/EEZ
   od 18. prosinca 2008.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinih priloga II. i VII.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 8. stavak 2.,
   nakon savjetovanja sa Znanstvenim odborom za proizvode široke potrošnje,
   budući da:

               (1)

               Znanstveni odbor za proizvode široke potrošnje (SCCP) zaključio je u svojem mišljenju od 20. lipnja 2006. godine da „iako je 4-aminobenzojeva kiselina (PABA) trenutačno dopuštena i rabi se za zaštitu od sunca, iz dokumentacije je postalo razvidno kako mnogi podaci nisu u skladu s trenutačnim standardima i smjernicama”. Kako bi se provela pravilna ocjena rizika od 4-aminobenzojeve kiseline, SCCP je zahtijevao da kozmetička industrija do 1. srpnja 2007. godine dostavi novu dokumentaciju s dodatnim podacima o sigurnosti, koji su usklađeni sa suvremenim standardima i smjernicama Znanstvenog odbora za proizvode široke potrošnje.

               (2)

               Kozmetička industrija nije dostavila nikakve dodatne podatke o sigurnosti kako je Znanstveni odbor za proizvode široke potrošnje zahtijevao u svojem mišljenju od 20. lipnja 2006. godine.

               (3)

               Bez pravilne ocjene rizika, 4-aminobenzojeva kiselina nije sigurna za uporabu kao UV-filtar u kozmetici i zato se briše iz Priloga VII. i navodi u Prilogu II. Direktivi 76/768/EEZ.

               (4)

               U vezi s diethylamino hydroxybenzoyl hexyl benzoatom (INCI), Znanstveni je odbor za proizvode široke potrošnje u svojem mišljenju od 15. travnja 2008. zaključio kako uporaba te tvari u najvećoj koncentraciji od 10 % u kozmetičkim proizvodima, uključujući i proizvode za zaštitu od sunca, nije opasna za potrošača.

               (5)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Prilozi II. i VII. Direktivi 76/768/EEZ mijenjaju se u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 8. srpnja 2009. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju odredbe iz točke 3. Priloga ovoj Direktivi od 8. srpnja 2009.
   One primjenjuju odredbe iz točaka 1. i 2. Priloga ovoj Direktivi od 8. listopada 2009.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 18. prosinca 2008.

            Za Komisiju

         Günter VERHEUGEN

            Potpredsjednik

      (1)  SL L br. L 262, 27.9.1976., str. 169.

      PRILOG
      Direktiva 76/768/EEZ mijenja se kako slijedi:

                  1.

                  U Prilogu II., unos 167 „esteri 4-aminobenzojeve kiseline sa slobodnom amino skupinom, osim onih koji su navedeni u Prilogu VII. dijelu 2.” zamjenjuje se s „4-aminobenzojeva kiselina i njezini esteri sa slobodnom amino skupinom”.

                  2.

                  U Prilogu VII. unos 1. se briše.

                  3.

                  U Prilogu VII. unosu 28. riječi „u proizvodima za zaštitu od sunca” brišu se iz stupca (c).